Departament de Sanitat i Assistència Social
El Decret 2210/1979, de 7 de setembre, va transferir a la Generalitat de Catalunya la competència del control sanitari de la indústria i productes alimentaris.
Amb el fi d'estructurar l'exercici de l'esmentada competència s'han de tenir en compte els principis de caràcter general que estableix el propi Decret de la transferència citat, en especial que l'alta inspecció en l'exercici de la competència correspon a l'Estat, així com la necessitat que la Generalitat de Catalunya coordini la seva actuació amb la finalitat d'harmonitzar el control alimentari en el conjunt del mateix Estat.
L'exercici de les competències traspassades en matèria alimentària necessita, per altra banda, la utilització de recursos complexos i de cost elevat, que seria antiecònomic i innecessari que s'estableixin en la pròpia Comunitat Autònoma si avui l'Estat els posseeix i poden ser utilitzats mitjançant el corresponent conveni.
Per últim, l'esmentada coordinació es pot realitzar, mitjançant la intervenció de la Comisión Interministerial de Ordenació Alimentària, la qual per mitjà dels seus informes i dictàmens pot unificar els criteris d'actuació en matèria alimentària.
En consideració a les raons exposades,
Article primer.- A) L'objecte d'aquesta Ordre és estructurar l'organització del control sanitari de la producció, emmagatzematge, transport, manipulació i venda d'aliments, begudes i productes relacionats directament o indirectament amb l'alimentació humana quan aquestes activitats s'originin dins l'àmbit territorial de Catalunya.
B) En cap cas l'exercici de la competència que es regula en aquesta Ordre no s'entendrà a indústries o establiments o productes que es fabriquin, elaborin, elaborin i comercialitzin fora de l'àmbit territorial de Catalunya, amb excepció de la necessària inspecció, els resultats de la qual es comunicaran a l'Estat.
Article segon.- A) El control sanitari comprendrà, amb caràcter general, totes aquelles funcions que siguin necessàries per a la defensa de la salut pública i garantia de la higiene, puresa i qualitat sanitària dels aliments i d'altres productes de consum humà, i amb aquesta finalitat s'exercirà una permanent funció de control i vigilància sanitària pel que fa a les indústries, establiments, instal·lacions i productes del sector de l'alimentació, amb les inspeccions i controls que calguin,
B) Amb caràcter particular serà preceptiu el compliment de les següents funcions:
1.Autorització de la instal·lació de qualsevol mena d'indústries, establiments o instal·lacions de producció, transformació, emmagatzematge, dipòsit o manipulació d'aliments o productes alimentaris a efectes del que disposa l'apartat 1.03.08 del Codi Alimentari Espanyol.
2.Inscripció en el Registre Sanitari d'Indústries i Productes Alimentaris de Catalunya d'establiments o instal·lacions de producció, transformació, emmagatzematge, dipòsit o manipulació d'aliments o productes alimentaris als quals s'atorgui autorització sanitària de funcionament.
3.Anotació en el Registre Sanitari d'Indústries i Productes Alimentaris dels productes que fabriquin, manipulin o envasin les indústries i d'altres centres degudament autoritzats i inscrits d'acord amb el que s'estableix en els apartats anteriors.
4.Autorització i inscripció en el Registre Sanitari Especial de Productes de Catalunya dels productes que per les seves especials característiques necessitin una vigilància especial sanitària i que, sense perjudici de la seva ampliació, són els següents:
-Material macromolecular per a la fabricació d'envasos i embalatges.
-Preparats alimentaris per a règims especials.
-Detergents i desinfectants emprats en la indústria alimentària.
5.La inspecció prèvia de les indústries i d'altres establiments a què fan referència els aparts 1) i 2) d'aquest article abans de l'autorització i subsegüent inscripció en el Registre Sanitari d'Indústries i Productes Alimentaris de Catalunya.
6.L'anàlisi prèvia de l'anotació o inscripció dels productes als quals fan referència els apartats 3) i 4), respectivament, d'aquest article.
7.Sancionar les infraccions sanitàries en matèria alimentària.
Article tercer.- A) Als efectes de les inscripcions i anotacions a què es refereix l'article segon, es creen el Registre Sanitari d'Indústries i Productes Alimentaris de Catalunya i el Registre Sanitari Especial de Productes de Catalunya.
B) De tota inscripció i anotació que es verifiqui en els esmenats Registres, es donarà compte immediatament a l'administració de l'Estat als efectes de la necessària coordinació entre aquesta i la Generalitat de Catalunya.
Article quart.- El Codi Alimentari Espanyol serà d'obligatòria observança per al control sanitari d'aliments, begudes i d'altres productes de consum humà.
Article cinquè.- A) Correspon al Conseller de Sanitat i Assistència Social:
1.Adoptar les mesures sanitàries de caràcter general en relació amb la producció, emmagatzematge, transport, manipulació i venda d'aliments o indirectament relacionats amb l'alimentació humana.
2.Atorgar les autoritzacions a les quals fa referència la present Ordre.
3.Acordar les inscripcions i anotacions d'indústries i de productes en el Registre Sanitari d'Indústries i Productes Alimentaris de Catalunya i en Registre Sanitari Especial de Productes de Catalunya.
4.Imposar sancions en matèria alimentària en quantia superior a 250.000 pessetes i, en tot cas, quan comporti la suspensió, de l'autorització i inscripció o anotació en el Registre corresponent.
1.Proposar al Conseller la resolució dels expedients d'autorització i inscripció o anotació d'Indústries i Productes en el Registre corresponent.
2.Organitzar i custodiar el Registre Sanitari d'Indústries i Productes Alimentaris de Catalunya i el Registre Sanitari Especial de Productes de Catalunya.
3.Ordenar i dirigir la inspecció prèvia a la qual es refereix l'apartat 5) de l'article 2 d'aquesta Ordre.
4.Ordenar i dirigir l'anàlisi prèvia de productes a la qual fa referència l'apartat 6) de l'article 2 d'aquesta Ordre.
5.Proposar al Conseller les sancions, la imposició de les quals sigui de la seva competència.
1.Vigilar i inspeccionar el compliment de les normes i disposicions sanitàries, així com les directrius del Departament en matèria alimentària en el seu àmbit territorial respectiu.
2.Incoar i tramitar els expedients sancionadors, així com formular propostes de resolució en aquells en què, per la quantia de la sanció, la resolució sigui competència del Director General de Promoció de la Salut i elevar a aquest darrer els expedients en què, per la quantia de la sanció, la resolució correspongui al Conseller.
3.Impossar sancions fins a una quantia de 50.000 pessetes, donant-ne compte al Director General de Promoció de la Salut.
Article sisè.- A) Estaran obligats a demanar l'autorització de funcionament i subsegüent inscripció en el Registre Sanitari General d'Indústries i Productes Alimentaris de Catalunya les persones o entitats que vulguin posar en funcionament qualsevol mena d'indústria o establiment de producció, transformació, emmagatzematge, dipòsit o manipulació d'aliments o productes alimentaries.
B) La sol·licitud es dirigirà als Serveis Territorials de la Direcció General de Promoció de la Salut del Departament de Sanitat i Assistència Social i s'acompanyarà dels següents documents:
1.Autorització dels Departaments de l'Administració de l'Estat o de la Generalitat en els quals estigui enquadrada l'activitat.
3.Projecte tècnic que comprengui:
4.Carnet sanitari dels manipuladors d'aliments o certificat mèdic conforme no pateixen de malalties infecto-contagioses ni en són portadors.
5.Certificat del Servei Territorial de la Direcció General de Promoció de la Salut de l'àmbit territorial on es desenvoluparà l'activitat, que acrediti la potabilitat de les aigües que s'empren, en el supòsit que no siguin de la xarxa de subministrament general de la població.
6.Mostres per triplicat dels productes que inicialment es produeixin, per a la seva anàlisi als Centres corresponents.
C) Els productes que fabriquin, elaborin, manipulin o envasin les esmentades indústries o establiments seran objecte d'anotació en el seu expedient de Registre.
A tal efecte, abans de la comercialització de cada nou producte que no hagi estat anotat en l'acte d'inscriure la indústria o establiment, haurà de ser objecte d'autorització i anotació.
La sol·licitud haurà d'anar acompanyada de la documentació i mostra a què es refereixen els dos darrers paràgrafs de l'apartat B) 3., d'aquest mateix article.
No es podrà anotar cap producte que fabriqui, manipuli, elabori o envasi en indústries o establiments els quals no estiguin degudament autoritzats i inscrits.
Article setè.- A) La inscripció d'indústries i altres establiments en el Registre es portarà a terme mitjançant l'òrgan competent, prèvia la corresponent inspecció.
B) Aquestes indústries seran identificades pel número corresponent, que haurà de figurar necessàriament en els envasos, cobertes, etiquetes, rètols, precintes, segons el cas, dels productes alimentosos i alimentaris que, degudament anotats, es posin a la venda.
C) No es podrà comercialitzar cap producte aliments o alimentari al mercat mentre la inscripció de la indústria o establiment o l'anotació del producte estiguin en tramitació i l'Administració no hagi establert el número d'identificació, que no podrà substituir-se per l'expressió "en tràmit".
Article vuitè.- Estaran obligats a demanar la inscripció en el Registre Sanitari Especial de Productes de Catalunya:
A) Els titulars d'indústries o establiments inscrits en el Registre corresponent que es proposin d'elaborar, fabricar i comercialitzar algun dels productes relacionats a l'article 2, 4) de la present Ordre.
B) Les indústries o importadors amb domicili dins l'àmbit territorial de Catalunya que comercialitzin els productes esmentats a l'apartat anterior.
Article novè.- A) La sol·licitud d'autorització i inscripció d'un producte al Registre Sanitari Especial de Productes de Catalunya es dirigirà a la Direcció General de Promoció de la Salut del Departament de Sanitat i Assistència Social, i es formularà per escrit acompanyant-hi els documents que, segons el cas, s'assenyalen en els apartats del punt B) d'aquest article.
B) Quan es tracti de l'autorització i Registre d'un additiu, s'acompanyarà de:
1.Memòria descriptiva del producte, el la qual s'especificarà:
1.1.Composició (destacant-ne el principi o principis actius).
1.2.Finalitats de la seva utilització.
1.3.Dosi màxima i aliments als quals es pretén incorporar.
1.4.Efectes sobre l'aliment al qual s'incorpora.
1.6.Tantes dades com puguin ajudar a conèixer i a garantir les qualitats del producte.
Antecedents que pugui haver-hi sobre la seva utilització en altres països, així com fotocòpies de les disposicions oficials que en els esmentats països n'hagin autoritzat la utilització.
3.Bibliografia existent sobre el producte i la seva utilització, incloent-hi estudis toxicològics.
C) Quan es tracti de l'autorització i Registre de materials destinats a envasaments i embalatges que han d'estar en contacte amb productes alimentosos o alimentaris, s'acompanyarà de:
1.Memòria descriptiva del material, en la qual s'especificarà:
1.1.Característiques i forma de presentació.
1.2.Composició, incloent-hi, additius, amb expressió de les denominades químiques i quantitats màximes que poden entrar en la seva formulació.
1.3.Grau de puresa dels components i, si s'esqueia, tant per cent de les impureses que poguessin acompanyar-los.
1.4.Indicació de l'aliment o aliments i productes alimentaris amb els quals estarà en contacte i, si s'esqueia, processos tecnològics a què pot ser sotmès, un cop establert el mòdul contingut-continent, així com els temps màxims de comercialització i condicions de conservació.
1.5.Mètodes de control utilitzats pel fabricant per a les primeres matèries emprades i aquells altres utilitzats per a la comprovació dels paràmetres crítics d'idoneïtat del producte acabat.
1.6.Bibliografia, si n'hi hagués, referent a les dades experimentals relatives als seus efectes fisiològics, patològics i toxicològics.
1.7.Antecedents existents sobre la seva utilització en d'altres països, acompanyant-hi fotocòpies de les disposicions oficials que hi autoritzen la seva utilització.
2.Mostres, per triplicat, del material per a l'elaboració dels envasos i mostres, també per triplicat, d'aquestes mateixos ja confeccionats, per tal de sotmetre'ls als assaigs de cessió.
3.Esbós de les etiquetes, litografies, etc., que es pretengui utilitzar en els envasos o embalatges amb finalitat de comprovar que s'ajusten a les exigències establertes en cada cas.
D)Quan es tracti de registre d'aigües de beguda envasada caldrà atenir-se al que disposa el Decret 3069/1975, de 26 d'octubre, i la sol·licitud s'acompanyarà de:
1.Fotocòpia de les autoritzacions concedides per la Direcció General de Mines i de la Direcció General de Promoció de la Salut del Departament de Sanitat i Assistència Social per a l'explotació i l'envasament de les aigües.
2.Memòria tècnica en la qual s'especificarà:
2.1.Característiques de l'aigua a envasar.
2.2.Material de l'envàs a utilitzar amb la identificació del número de registre corresponent, en el supòsit de pretendre utilitzar material macromolecular.
2.4.Anàlisi físico-química i micro.biòlogica actualitzada.
2.5.Especificacions dels sistemes de control establert a la planta envasadora.
3.Mostres per triplicar, per a la seva anàlisi i contrastació en el centre d'anàlisi corresponent.
4.Esbós de les etiquetes, litografies, serigrafies, etc., que es pretengui utilitzar en els envasos amb la finalitat de comprovar que s'ajusten a les exigències establertes en cada cas.
E) Quan es tracti del registre de detergents i desinfectants per a utilització alimentària, la sol·licitud s'acompanyarà de:
1.6.Mena d'indústries, instal·lacions i instrumental on pretenguin utilitzar-ne.
1.7.Estudis sobre la seva secció de neteja, desinfecció, desinsectació, en cada cas.
1.8.Dades experimentals relatives seus efectes fisiològics i patològics (bibliografia).
1.10.Antecedents existents sobre la seva utilització en altres països, incloent-hi fotocòpies de les disposicions oficials que els hi ha autoritzat.
2.Tècniques analítiques per al control del producte en les distintes fases del seu ús i per a la detecció de restes en els productes elaborats.
3.Mostres per a la seva anàlisi en el Centre d'Anàlisi corresponent.
4.Esbossos de les etiquetes, litografies, serigrafies, text del prospecte informatiu que, obligatòriament, acompanyarà cada envàs del producte amb la finalitat de comprovar que s'ajusten a les exigències establertes en cada cas.
F)Quan es tracti de l'autorització d'elaboració i registre de preparats alimentosos per a règims especials i preparats alimentosos sota fórmula específica que necessiten vigilància sanitària especial, la sol·licitud s'acompanyarà de:
1.1.Objecte i raó de la seva elaboració.
1.2.Ingredients en fórmula quantitativa, amb expressió detallada dels additius utilitzats i la seva identificació en el registre corresponent.
1.4.Mena d'envasament i les seves característiques.
1.5.Valor nutritiu i aplicació dietètica.
1.6.Anàlisi química i microbiològica del producte acabat.
1.7.Període de conservabilitat màxim en condicions adients.
1.8.En el supòsit de preparats alimentaris "enriquits" es consignarà igualment la justificació metabòlica.
2.Mostres per triplicat per a la seva anàlisi i contrastació en el centre d'anàlisi corresponent.
3.Esbossos de les etiquetes, litografies, serigrafies, etc., prospectes i, si s'escau, qualsevulla altra literatura de propaganda que es pretengui utilitzar en els envasos amb la finalitat de comprovar que s'ajusten a les exigències establertes en cada cas.
4.Tècniques analítiques per al control del producte acabat.
Article desè.- La numeració en el registre de les inscripcions i anotacions a què fan referència els anteriors articles s'ajustarà a les regles següents:
A)En el Registre Sanitari d'Indústries i Productes Alimentaris de Catalunya la numeració serà correlativa, sense perjudici de les disposicions que dicti l'Estat pel que fa a aquest aspecte.
Així mateix, separat per un guió, hi figurarà el número de clau que li correspongui a les lletres "CAT", la qual cosa significarà que figuren registrades a la Generalitat de Catalunya.
B)En tot producte anotat que es comercialitzi es farà constar el número que figuri en el Registre Sanitari d'Indústries i Productes Alimentaris de Catalunya.
C)En el Registre Sanitari Especial de Productes de Catalunya la numeració es farà d'acord amb els mateixos criteris que en el Registre Sanitari d'Indústries i Productes Alimentaris de Catalunya.
Article onzè.- Les autoritzacions i subsegüents inscripcions i anotacions en el Registre corresponent estaran sotmeses al règim següent:
A)Hauran de ser convalidades cada cinc anys i, en tot cas, quan s'introdueixin modificacions en les instal·lacions o processos fonamentals.
B)Podran ser suspeses quan, per modificació de les disposicions sanitàries, les indústries i productes no s'ajustin, en les noves característiques, a la nova normativa.
C)També podran ser suspeses quan suposin un greu risc de la salut pública, prèvia incoació del corresponent expedient.
Article dotzè.- Sense perjudici del que d'altra estableixin les Normes o Reglamentacions aplicables a cada sector, es consideraran infraccions sanitàries en matèria d'alimentació les següents:
L'incompliment en matèria sanitària del que s'estableixin en aquest Decret, disposicions vigents del Codi Alimentari Espanyol, reglamentacions específiques d'aliments i productes alimentaris o disposicions que les desenvolupin, sempre que l'esmentat incompliment estigui relacionat amb matèria de salut pública i en tant que no sigui qualificat després com a falta greu o molt greu.
1.El funcionament, sense la corresponent autorització sanitària, d'indústries, establiments o instal·lacions de producció, transformació, emmagatzematge, dipòsit o manipulació d'aliments o productes alimentaris.
2.El subministrament o distribució de productes alimentosos o alimentaris incursos a l'apartat 4 de l'article 2-B) sense haver obtingut la prèvia autorització del Registre.
3.El subministrament o distribució dels productes alimentosos o alimentaris corresponents a l'apartat 3 de l'article 2-B), sense haver-ho comunicat al Departament de Sanitat i Assistència Social per a la seva anotació a l'expedient de registre de les indústries elaborades o manipuladores.
4.L'elaboració de productes la composició dels quals difereixi de la declarada en el registre, quan s'alterin o disminueixin sensiblement els components alimentosos o quan la presentació indueixi a confusió pel que fa a les seves característiques sanitàries i nutritives.
5.La falta de consignació dels números d'identificació registral que ha de figurar a l'envàs, etiqueta, rètol, tanca o precinte, d'acord amb el que s'estableix en el Reial Decret 2688/1977, de 23 de juliol, segons els termes que l'esmentat Reial Decret assenyala, així com en les altres disposicions vigents.
6.I, en general, l'elaboració i subministrament o venda de productes alimentosos en males condicions sanitàries.
7.La promoció per a ús alimentari o utilització d'additius o substàncies estranyes que no produeixin risc greu de toxicitat per a la salut pública i l'ús dels quals no estigui autoritzat per la normativa vigent en l'elaboració del producte alimentós o alimentari del qual es tracti.
8.La reincidència en la mateixa falta lleu.
1.La producció i subministrament o venda de productes que produeixin riscs o danys efectius a la salut dels consumidors.
2.La promoció, venda o utilització d'additius o substàncies estranyes no autoritzats per la normativa vigent i que suposin greu risc per a la salut pública.
3.Les manipulacions dirigides a ocultar fraus en la composició dels aliments que comportin risc per a la salut pública o suposin una disminució substancial de la capacitat alimentosa del producte.
4.El funcionament de qualsevol indústria, establiment o instal·lació del sector de l'alimentació que no hagi sol·licitat la seva autorització sanitària o que no l'hagi obtinguda per denegació expressa i que treballi en condicions tal que suposin un risc per a la salut pública.
5.La reincidència en la mateixa falta greu.
D)En cada categoria de faltes, la responsabilitat de l'infractor s'establirà tenint en compte el grau d'engany o culpa, reincidència i la seva capacitat econòmica.
E)Les faltes lleus es sancionaran amb multa fins a 50.000 pessetes, les greus amb multa de 50.000 a 500.000 pessetes, i les molts greus, amb multes de 500.000 a 5.000.000 de pessetes.
Amb independència de les sancions assenyalades, el Director general de Promoció de la Salut podrà acordar el decomís, i, s'esqueia, la destrucció dels productes motiu de la infracció si suposen risc per a la salut humana.
El règim sancionador establert ho està sense perjudici, si el fet o exigeix, d'aplicació de les disposicions que tipifiquen els actes contra la salut pública.
Així mateix, les sancions seran independents d'aquelles que, si s'esqueia, poguessin imposar-se en concórrer amb la infracció sanitària fraus en la composició, qualitat, presentació, pes, mesura o preu del producte del qual es tracti.
A tal efecte, el Departament de Sanitat i Assistència Social remetrà els antecedents i informacions necessàries a l'òrgan competent de la Generalitat de Catalunya o de l'Estat.
Primera.- En tot allò que no estigui expressament regulat en aquesta Ordre caldrà atenir-se al que disposen les disposicions de l'Estat.
Segona.- Aquesta Ordre es publicarà al Diari Oficial de la Generalitat i en els Butlletins Oficials de les províncies de Barcelona, Girona, Lleida i Tarragona.
Primera.- Fins que s'organitzin a Catalunya els centres i comissions corresponents, es podran interessar les anàlisis i informes necessaris al Centre d'Alimentació i Nutrició i a la Comisión Interministerial de Ordenación Alimentaria, respectivament.
Segona.- Aquelles indústries que necessitin convalidació perquè ja hagin transcorregut cinc anys d'ença que van ser registrades als organismes de l'administració de l'Estat, la sol·licitaran al Departament de Sanitat i Assistència Social de la Generalitat de Catalunya.
Barcelona, 19 de febrer de 1980.
Conseller de Sanitat i Assistència Social